text: С решение на Съвета на директорите на „Мини Марица-изток“ ЕАД от протокол № 19 от 28. 09. 2018г. т. 3.4. Живко Бончев Желев е назначен за управител на Рудник „Трояново – Север“.
  Той е роден на 16 октомври 1970 година. Завършва Висшето военно транспортно училище „Тодор Каблешков“ София по специалността „Инженер оператор в транспорта “, следват бакалавърска квалификация “Инженер по транспорта“ и магистърска квалификация по технология и управление на транспорта.
  Над 23 години от трудовата биография на Живко Бончев Желев са свързани с „Мини Марица – изток“ ЕАД. Постъпва в Рудник “Трояново – Север“, където заема различни позиции в йерархията на жп транспорта. Над шест години работи в Управлението на акционерното дружество, като почти през целия период е ръководител на отдел „Ж. П. транспорт“ до назначаването му за управител на Рудник „Трояново – Север“.